Syyrian asevoimat
Syyrian asevoimat muodostavat Syyrian valtiolliset puolustusvoimat. Syyrian arabitasavallan voimassa olevan vuoden 1973 perustuslain 1. luvun 1. osion 11. artiklan mukaan "asevoimat ja muut puolustusorganisaatiot ovat vastuussa isänmaan alueellisesta puolustuksesta ja vallankumouksen tavoitteiden yhtenäisyyden, vapauden ja sosialismin suojelemisesta." Lisäksi perustuslain 2. luvun 1. osion artikla 93.2 määrittelee, että tasavallan presidentti on asevoimien ylipäällikkö.
Muhammad Hussein Tantawi
Sotamarsalkka Muhammad Hussein Tantawi Suleiman (usein myös "Mohamed Hussein Tantawi Soliman", lausutaan , ) (s. 31. lokakuuta 1935) on Egyptin armeijan korkeimman neuvoston puheenjohtaja ja samalla Egyptin presidentti de facto. Egyptin presidentti Hosni Mubarak nimitti hänet neuvoston puheenjohtajaksi erotessaan virastaan 11. helmikuuta 2011 laajojen mielenosoitusten aiheuttaman vallankumouksen seurauksena. Mubarakin erotessa valta siirtyi armeijalle, jonka arvojärjestyksessä Tantawi on korkein. Aiemmin neuvoston puheenjohtajana oli presidentti itse.